
Στηρίζουμε την Κοινο_Τοπία, συμμετέχουμε στη διαμόρφωση 
μιας κοινωνίας αξιών και κοινωνικής αλληλεγγύης 

Για άλλη μια φορά η Εταιρεία Κοινωνικής Δράσης και Πολιτισμού Κοινο_Τοπία www.koinotopia.gr σας καλεί να στηρίξετε τις δράσεις και τις εκδηλώσεις που στόχο έχουν την επίτευξη των σκοπών της που είναι η προστασία του Περιβάλλοντος και της ποιότητας ζωής, ο σεβασμός των Ανθρωπίνων δικαιωμάτων, η παροχή Ανθρωπιστικής βοήθειας και η προαγωγή του Πολιτισμού σε όλες του τις μορφές. 
Η εύρυθμη λειτουργία της οργάνωσης αλλά και η κοινωνική αλληλεγγύη που είναι ένας από τους πυλώνες της δραστηριοποίησης της προϋποθέτουν οικονομικούς πόρους. Προς τούτο καλούμε τους σταθερούς υποστηρικτές αλλά και νέους φίλους να θυμηθούν τις μέρες των γιορτών ότι κάθε οικονομική συμβολή είναι σημαντική για την Κοινο_Τοπία αλλά και τους ανθρώπους που στηρίζουμε. 
Η συνεισφορά των σταθερών υποστηρικτών ξεκινά από 20€ το χρόνο δίνοντας παράλληλα την επιλογή στον καθένα ανάλογα με τις δυνατότητες αλλά και τις επιθυμίες του να ενισχύσει με ένα μεγαλύτερο ποσό. Υπάρχει η ευχέρεια και τραπεζικής μεταφοράς σ’ όλες τις συστημικές τράπεζες κατόπιν συνεννόησης.
Το παζάρι που λειτουργεί τα τελευταία τρία χρόνια διαθέτει μεγάλο αριθμό βιβλίων διαφόρων ειδών σε εξαιρετικές τιμές, χειροποίητες καρφίτσες για γυναίκες και περίτεχνα ζωγραφισμένες κολοκύθες, χειροποίητα αντικείμενα decoupage, ζωγραφικά έργα, χειροποίητα γλυκίσματα (γλυκά κουταλιού, μαρμελάδες), έργα τέχνης από πηλό και κολοκύθες, χειροποίητα αντικείμενα και κοσμήματα από τη φυλή των Καλλάσσα, έργα παραδοσιακής τέχνης από το Περού, cd και dvd, κονκάρδες, διακοσμητικά, ενθύμια Πολιτιστικής 2006, βιολογικό χυμό ροδιού, γκραβούρες, τουριστικούς οδηγούς κ.α. Σκεφθείτε δώρα για τους αγαπημένους σας.
Οι εκδόσεις της Κοινο_Τοπίας -μια από αυτές είναι και ένα Χριστουγεννιάτικο παραμύθι… Τη νύχτα που έλαμψε το άστρο του Κωνσταντίνου Κυριακόπουλου- τις οποίες μπορείτε να προμηθευτείτε στο στέκι μας.
Τέλος μπορείτε να στηρίξετε τη δράση αλληλεγγύης για Ευάλωτες Κοινωνικές Ομάδες που ο σύλλογος πραγματοποιεί διαχρονικά προσφέροντας τρόφιμα (συσκευασμένα και με κάποιο χρονικό ορίζοντα ημερομηνίας λήξης), είδη ατομικής υγιεινής αλλά και χρήματα με τα οποία μπορούμε να καλύψουμε ανάγκες παροχής ηλεκτρικής ενέργειας ή τρόφιμα ψυγείου κ.α. Η διαχείριση των χρημάτων γίνεται από την Κοινο_Τοπία αφού εξεταστούν οι ανάγκες κατά προτεραιότητα και ανά περίπτωση.
Η γραμματεία και το παζάρι λειτουργούν Δευτέρα, Τρίτη, Τετάρτη 11πμ-2μμ και Πέμπτη, Παρασκευή 7-9μμ, τηλ.2610.622250 στον ισόγειο πολυχώρο της οργάνωσης επί της οδού Καραϊσκάκη 153 (μεταξύ Πατρέως και Γεροκωστοπούλου).

